== Guvernør på Fyn ==
[[Fil:Frederik VII af August Schiøtt.jpg|thumb|Frederik]]
Da [[Christian VIII]] besteg tronen i [[1839]], foregik der en væsentlig forandring med prinsens stilling. Han blev [[guvernør]] på [[Fyn]] og kommanderende general i Nørrejylland og Fyn med sæde på [[Odense Slot]] og sommerresidens på herregården Frederiksgave ([[Hagenskov]]) ved [[Assens]],{{sfn|Thrane|1978|p=16}} og fra [[1841]] fik han tillige plads i [[Gehejmestatsrådet]]. Han beskæftigede sig dog ikke mere end rent overfladisk med de politiske spørgsmål, og heller ikke tog han sig sine administrative og militære pligter synderlig nær. Men han forstod at omgås såvel embedsmændene som befolkningen på en sådan måde, at han personlig vandt manges sympati, og glimtvis kunne han vise et overraskende klart og sikkert blik for praktiske forhold. For ham selv havde forandringen den behagelige følge, at han blev friere stillet og i højere grad kunne hengive sig til sine yndlingsglæder: arkæologiske udgravninger og undersøgelser, sørejser, fiskeri og lignende.<ref name="Salm 839"/>
Titler Religion Samfund Historie